Gee hoop deur vir iemand te wys jy sien hom raak. Glimlag vriendelik vir die vreemdeling, ongeag sy ras, kleur, geloof, seksuele oriëntasie, tattoes, die dikte van sy beursie.
Of wat van, soos Amoré Bekker een keer op RSG gesê het, wat van dat jy die kar agter jou se tolgeld betaal? Wat van ‘n brood gee vir ‘n behoeftige persoon, sommer net. Of soos ek al gehoor het, wat van die kontant in jou beursie uithaal en vir iemand in die kruideniersware winkel gee wat jy weet dit nodig het? Of die ou voor jou se kruideniersware betaal?
Of vir ‘n kind ‘n geleentheid te gee om iets te kan doen wat hy graag sou wou en as jy dit nie doen nie, hy dalk nooit die kans sal kry nie?